**Németh Judit** Iktatószám: PTE/6475-2/2019

intézményi Erasmus+ koordinátor

Rektori Kabinet  
Kapcsolati és Nemzetköziesítési Igazgatóság

Pécs, Vasvári Pál utca 4.

7622

**Tisztelt Németh Judit!**

Mellékelten küldöm Önnek a PTE Állam- és Jogtudományi Karának **2019. október 14- 2020. szeptember 30.** közötti időszakra vonatkozó és jóváhagyott ERASMUS+ oktatói mobilitás program pályázati kiírását.

Pécs, 2019. augusztus 27.

Tisztelettel:

**Dr. Fábián Adrián**

dékán

**PÁLYÁZATI FELHÍVÁS**

**A Pécsi Tudományegyetem Állam-és Jogtudományi Kara pályázatot ír ki 2019/2020 tanévi Erasmus+ oktatói mobilitási programban való részvételre.**

**2019. október 14 - 2020. szeptember 30. közötti időszakra**

**A pályázat célja**

Az oktatói mobilitás célja a partnerintézmény szakos tanrendjébe illeszkedő előadások, szemináriumok megtartása, és a partnerintézménnyel való szakmai kapcsolat további építése, különös tekintettel az Erasmus+ program tantervfejlesztési tevékenységeire, közös képzési programok kidolgozására.

*Kutatás és konferencián való részvétel ezen pályázaton nem támogatható!*

**A pályázat tárgya**

Az Erasmus+ program keretében a pályázaton nyertes oktatók a Pécsi Tudományegyetemmel 2019/2020-as tanévre érvényes kétoldalú megállapodással rendelkező ERASMUS+ programország-beli felsőoktatási intézményében ösztöndíjjal folytathatnak oktatási tevékenységet. **A vendégoktatás időtartama nem lehet kevesebb 8 tanóránál, és nem lehet hosszabb 5 munkanapnál**  (akár 2 napos mobilitás is megvalósítható). A környező országokba Ausztria, Csehország, Horvátország, Románia, Szlovénia, Szlovákia 4 napos támogatás nyerhető el!

**Mire pályázhatnak az oktatók?**

Az Erasmus+ oktatók támogatást (ösztöndíjat) kapnak külföldi oktatási tevékenységük megvalósításához. Az ösztöndíj összege differenciált, függ az oktatási tevékenység időtartamától és a célországtól. Az ösztöndíj összegeket és az utazási támogatás összegét a melléklet tartalmazza.

Az Erasmus+ támogatás nem feltétlenül fedezi a kiutazás és a kint tartózkodás költségeit, csupán hozzájárul a külföldi oktatói út megvalósításához, ezért szükség lehet egyéb kiegészítő forrásokra is.

Amennyiben a pályázó a fogadó egyetem alkalmazottja, vagy a fogadó egyetem részben vagy egészben finanszírozza a kiutazás és/vagy a kint tartózkodás költségeit, akkor Erasmus+ ösztöndíjra az oktató nem jogosult.

Helyszín: nem lehet a küldő intézmény országa és a lakóhely szerinti ország sem.

Az oktató a pályázatában benyújtott, az érintett felek által jóváhagyott és aláírásukkal elfogadott egyéni munkaprogramot követi.

**Kik nyújthatnak be pályázatot?**

Az vehet részt az Erasmus+ programban:

•      aki magyar állampolgár (vagy huzamos tartózkodási engedéllyel vagy menekültként tartózkodik Magyarországon);

•      aki főállású, félállású vagy óraadó oktatója az intézménynek;

•      akinek tanszéke / intézete saját tématerületén érvényes Erasmus+ együttműködési megállapodással rendelkezik;

**A pályázat benyújtásának határideje és módja**

A pályázatot a **Dékáni Titkárságon** (7622 Pécs, 48-as tér 1. I. em. 108.) kell benyújtani, legkésőbb **2019. szeptember 17 -ig.**

A pályázat részeként benyújtandó dokumentumok

Egy nyomtatott példányban kell beadni az alábbiakat:

1. kitöltött, eredetiben aláírt pályázati űrlap;
2. a **három fél által aláírt pontos időtartamra szóló** a partner egyetem által jóváhagyott munkatervet (Staff mobility for teaching mobility agreement)

A hiányos, feltételeknek nem megfelelő, olvashatatlan vagy határidő után érkező pályázatokat nem áll módunkban elfogadni.

**A benyújtott pályázatok elbírálása**

A benyújtott pályázatokat a beadási határidőt követő 2 héten belül a Kar Pályázati és Ösztöndíj Bizottsága bírálja el.

A pályázatok elbírálásának szempontjai:

1.)  Munkaterv – Erasmus+ nyomtatvány szerint;

2.)  Az elmúlt tanévben vagy a korábbi években ERASMUS+ támogatásban nem részesült oktatók pályázata előnyben részesül.

A fogyatékkal élő vagy tartósan beteg oktatók kiegészítő támogatásra is pályázhatnak (a pályázat beadásának várható határideje: július és november, bővebb információ: [http://erasmus](http://erasmus/).[pte.hu](http://pte.hu))

A pályázatok elkészítésével kapcsolatos szakmai kérdésekben az intézeti / tanszéki, általános és formai kérdésekben a kari koordinátorok állnak rendelkezésükre.

**Várható Ösztöndíj összegek a 2019-2020-as tanévre:**

|  |  |
| --- | --- |
| **Fogadó ország** | **1.-14. nap** |
| Magas megélhetési költségű országok ((Dánia (DK), Finnország (FI), Írország (IE),  Norvégia (NO), Svédország (SE), Nagy-Britannia (UK)) | **170 € / nap** |
| Közepes megélhetési költségű országok  (Ausztria (AT), Belgium (BE), Ciprus (CY), Németország (DE), Görögország (EL), Spanyolország (ES), Franciaország (FR), Olaszország (IT), Hollandia (NL),  Málta (MT), Portugália (PT)) | **140 € / nap** |
| Alacsonyabb megélhetési költségű országok  (Bulgária (BG), Csehország (CZ), Észtország (EE), Horvátország (HR), Litvánia (LT), Lettország (LV), Lengyelország (PL), Románia (RO), Szlovénia (SI), Szlovákia (SK),  Macedónia (MK), Törökország (TR)) | **110 € / nap** |

**A kiutazásokhoz egyszeri utazási támogatás is adható.**

A Pécs és a célhely közötti távolság kizárólag az Európai Bizottság által közzétett Távolság Számláló (Distance Calculator) segítségével számítható ki:

[**http://ec.europa.eu/programmes/erasmus-plus/tools/distance\_en.htm**](http://ec.europa.eu/programmes/erasmus-plus/tools/distance_en.htm)

Utazási támogatás összegek:

|  |  |
| --- | --- |
| 0 – 99 km | 20 € |
| 100 – 499 km | 180 € |
| 500 – 1.999 km | 275 € |
| 2.000 – 2.999 km | 360 € |
| 3.000 – 3.999 km | 530 € |
| 4.000 – 7.999 km | 820 € |
| 8.000 – 19.999 km | 1.100 € |

**Az Erasmus+ oktatói mobilitási programban résztvevő partnerintézményeink**

**(munkatervet kizárólag csak az alábbi intézményektől fogadunk el):**

|  |  |  |  |
| --- | --- | --- | --- |
| **Fogadó intézmény** | **ERASMUS kódja** | **oktatók száma** | **időtartam (hét)** |
| Karl-Franzens-Universität Graz | A GRAZ01 | 1 | 1 |
| Universität Wien | A WIEN01 | 1 | 1 |
| Université de Liège | B LIEGE01 | 2 | 2 |
| Palacky University Olomouc | CZ OLOMOUC01 | 2 | 2 |
| University of West Bohemia | CZ PLZEN01 | 2 | 2 |
| University of Bayreuth | D BAYREUT01 | 1 | 1 |
| Freie Universität Berlin | D BERLIN01 | 1 | 1 |
| Fachhochschule für Technik und Wirtschaft Berlin | D BERLIN14 | 1 | 1 |
| Europa Universitat Viadrina, Frankfurt (Oder) | D FRANKFU08 | 1 | 1 |
| Georg-August Universität Göttingen | D GOTTING01 | 1 | 1 |
| Universität zu Köln | D KOLN01 | 1 | 1 |
| Philipps Universitat Marburg | D MARBURG01 | 2 | 2 |
| University of Burgos | E BURGOS01 | 1 | 1 |
| Universidad deLa Coruna | E LA-CORU01 | 2 | 2 |
| Universidad Publica De Navarra | E PAMPLONA02 | 1 | 1 |
| Universidade de Santiago de Compostela | E SANTIAG01 | 1 | 1 |
| Universitat deValència | E VALENCI01 | 1 | 1 |
| University of Bordeaux | F BORDEAU58 | 1 | 1 |
| Universite de Cergy-Pontoise | F CERGY07 | 1 | 1 |
| Universite de Nantes | F NANTES01 | 2 | 2 |
| Université Paris Descartes | F PARIS005 | 1 | 1 |
| Université de Paris-Sud | F PARIS011 | 1 | 1 |
| Université Paris Ouest-Nanterre- La Défense | F PARIS10 | 1 | 1 |
| Université Francois Rabelais Tours | F TOURS01 | 1 | 1 |
| National and Kapodistrian University of Athens | G ATHINE01 | 1 | 1 |
| College of Applied Sciences "Lavoslav Ruzicka" in Vukovar | HR VUKOVAR01 | 2 | 1 |
| Universitá Di Bologna | I BOLOGNA01 | 2 | 2 |
| University of Camerino | I CAMERIN01 | 2 | 2 |
| University of Foggia | I FOGGIA03 | 1 | 1 |
| International Slavic University “Gavrilo Romanovich Derzhavin” | MK SKOPJE19 | 1 | 1 |
| University of Groningen | NL GRONING01 | 1 | 1 |
| INHolland University of Applied Sciences | NL S-GRAVES37 | 2 | 2 |
| University of Minho | P BRAGA01 | 1 | 1 |
| Universidade Nova De Lisboa | P LISBOA03 | 1 | 1 |
| University of Lodz | PL LODZ01 | 2 | 2 |
| Uniwersitet Warminsko-Mazurski w Olsztynie | PL OLSZTYN01 | 1 | 1 |
| Nicolaus Copernicus University of Torun | PL TORUN01 | 3 | 3 |
| Uniwersytet Wroclawcki | PL WROCLAW01 | 1 | 1 |
| Babes-Bolyai University | RO CLUJNAP01 | 2 | 2 |
| Universitatea Sapientia Cluj-Napoca | RO CLUJNAP07 | 3 | 3 |
| University of Örebro | S OREBRO01 | 1 | 1 |
| Comenius University in Bratislava | SK BRATISL02 | 2 | 2 |
| Istanbul Universitesi | TR ISTANBU03 | 1 | 1 |
| LondonSouth Bank University | UK LONDON066 | 3 | 3 |

Felhívom a figyelmet arra, hogy a fogadóintézményekben előzetes megbeszélés alapján nem kizárólag csak az adott ország hivatalos nyelvén lehet előadást tartani.

**Sikeres pályázást kívánunk!**